作者：晁端礼
词牌/韵律：安公子

paragraphs: 帝里重阳好。
又对短发来吹帽。
满目风光还似旧，奈樽前人老。
暗忆当年，伴侣同倾倒。
夸俊游、争买千金笑。
到如今憔悴，恰似华胥一觉。
此恨何时了。
旧游屈指愁重到。
小曲深坊闲信马，掩朱扉悄悄。
怎得个多情，为我传音耗。
但向伊、耳边轻轻道。
道近来应是，望了卢郎年少。